สวัสดิ์ ชี้ โควิด-19 หนักกว่า ต้มยำกุ้ง ยัน ฆ่าตัวตาย ไม่ใช่ทางออก 
อดีต ส.ว. สวัสดิ์ หอรุ่งเรือง เชื่อ โควิด-19 ครั้งนี้หนักกว่าวิกฤติ ต้มยำกุ้ง ปี 2540 หลายเท่า ย้ำ ฆ่าตัวตาย ไม่ใช่ทางออก แนะคนไทยต้องเริ่มต้นทำงาน หยุดคิดแต่จะกู้ยืม อย่ามัวคิดถึงเงินที่มันได้มาง่าย โดยไม่ทำอะไรเลย เพราะมันไม่มีในโลกนี้วันที่ 3 ส.ค. นายสวัสดิ์ หอรุ่งเรือง อดีตวุฒิสมาชิก (ส.ว.) กล่าวถึงสถานการณ์การแพร่ระบาดของไวรัสโควิด-19 ในช่วงที่ผ่านมาว่า หากนำไปเปรียบเทียบกับช่วงสถานการณ์ ต้มยำกุ้ง ของประเทศไทย ที่วันนั้นมีการปลดคนงานน้อยมาก เพราะยังเชื่อว่า สามารถปรับโครงสร้างหนี้ได้ แต่วันนี้จะเห็นชัดว่า ไวรัสโควิด-19 นำความย่อยยับมาสู่ทั่วโลก เศรษฐกิจของทุกประเทศพังพินาศ ธนาคารทุกแห่งต้องประกาศลดอัตราดอกเบี้ยหรือไม่เก็บดอกเบี้ย เวลานี้ เจ้าหนี้ คือ ลูกไก่ในกำมือของลูกหนี้นายสวัสดิ์ กล่าวต่อว่า ตนเชื่อว่า ทั่วทั้งโลกต้องรอให้มีวัคซีนที่จะหยุดยั้งไวรัสนี้ได้ แต่ก็ไม่รู้ว่าจะต้องใช้เวลาอีกนานเท่าใด แต่การดำเนินการล็อกดาวน์ประเทศที่รัฐบาลทำมาตลอดก็ถือเป็นการตัดสินใจที่ถูกต้อง เพราะสถานการณ์เช่นนี้ ทรัพยากรบุคลย่อมสำคัญ หากไม่เช่นนั้นประเทศไทย คงมีประชากรเสียชีวิตอีกเป็นจำนวนมากผมเคยมีหนี้มากที่สุดเป็นอันดับ 2 ของประเทศ เคยผ่านวิกฤติเลวร้ายมาก่อน จึงสามารถบอกได้ว่า การฆ่าตัวตาย ไม่ได้ช่วยอะไรเลย สิ่งที่สำคัญที่สุด คือ ความฝันและความหวัง คนไทยวันนี้ต้องเปลี่ยนแปลงความคิดและแนวทางการใช้ชีวิต หันกลับมาทำงาน หยุดการกู้หนี้ยืมสิน เพราะถ้าจะมัวคิดถึงแต่เงินที่จะได้มาง่ายๆ โดยไม่ทำอะไรเลย ผมเชื่อว่ามันไม่มีในโลกนี้ นายสวัสดิ์ กล่าว
อดีตส.ว. สวัสดิ์ หอรุ่งเรือง เชื่อ โควิด-19 ครั้งนี้หนักกว่าวิกฤติต้มยำกุ้ง ปี 2540 หลายเท่า ย้ำ ฆ่าตัวตาย ไม่ใช่ทางออก แนะคนไทยต้องเริ่มต้นทำงาน หยุดคิดแต่จะกู้ยืม อย่ามัวคิดถึงเงิน
โควิด-19,ไวรัสโคโรนา,สวัสดิ์ หอรุ่งเรือง,อดีตส.ว.,ต้มยำกุ้ง,ฆ่าตัวตาย,ข่าวทั่วไป